ફોનમાં મેમરી ઘણી વધતી જાય છે તેમ છતાં આપણને ઓછી જ પડતી હોય છે. જો તમારી પાસે એન્ડ્રોઇડ નોગટ કે ત્યાર પછીના વર્ઝનવાળો ફોન હોય તો તમે સ્માર્ટ સ્ટોરેજનો લાભ લઈ શકો છો. ફોનના સેટિંગ્સમાં, સ્ટોરેજમાં સ્માર્ટ સ્ટોરેજનો વિકલ્પ ઓન કરશો તો તમારા ફોનમાંના જે ફોટોઝ અને વીડિયોઝ ગૂગલ ફોટોઝમાં સલામત રીતે અપલોડ થઈ ગયા હોય તેની લોકલ કોપી ઓટોમેટિકલી ડિલીટ થઈ જશે. જો નોગટ પહેલાંનું વર્ઝન હોય તો આ કામ આપણે જાતે કરવું પડશે, પણ તેનો લાભ અચૂક લેવા જેવો છે. જોકે, એ માટે ગૂગલ ફોટોઝ એપનો ઉપયોગ પૂરેપૂરો સમજવો જરૂરી છે. તમે ફોન ક્યારે ઓટોમેટિકલી લોક થઈ જાય એ સેટિંગ તરફ ધ્યાન ન આપ્યું હોય તો હવે આપો.